Osijek

Osijek ( Eszék,  Esseg abo Essegg) je štwórte najwjetše město Chorwatskeje. 

Osijek leži při brjoze Drawy na wuchodźe historiskeho chorwatskeho regiona Sławonskeje, něhdźe 20 kilometrow před wuliwom Drawy do Dunaja, a ma po ludličenju 2011 něhdźe 108.000 wobydlerjow. Wjetšinu wobydlerstwa staja z 88,58% Chorwaća. Při ludličenju 1991 měješe Osijek z předměstami hišće 130.000 wobydlerjow.

Město je zarjadniske sydło županije Osijek-Baranja a hospodarske a kulturelne srjedźišćo Sławonskeje.

Město ma wjacore něhdy samostatne jadra: Stare město abo twjerdźizna (chor. Tvrđa), Hornje město (Gornji grad), woprawdźity dźenšniši centrum, a Delnje město (Donji grad).

Nimo mnohich muzejow a dźiwadłow ma Osijek tež uniwersitu.

W Osijeku nadeńdźe so wjele parkow. Blisko je přirodny park Kopački rit, drje najwjetša přirodnje zdźeržana bahnowa krajina w srjedźnej Europje, a winowe město Erdut.

 Měšćanske partnerstwa a přećelstwa 
Osijek haji ze slědowacymi městami měšćanske partnerstwo:
 25px Pécs (Madźarska), wot 1973
 25px Pforzheim (Němska), wot 1994
  Maribor (Słowjenska), wot 1995
 25px Tuzla (Bosniska a Hercegowina), wot 1996
 25px Lausanne (Šwicarska ), wot 1997
 25px Nitra (Słowakska), wot 1997
 25px Budapest XIII. Bezirk (Madźarska), wot 2001
 25px Prizren (Kosowo), wot 2010

 Wobrazy 

 Wotkazy 

 Oficielna webstrona
 Osijek portal

Kategorija:Sydlišćo při Drawje